Teocracie

La Teocracie ye l sistema de gobierno an que la outoridade política ye eisercida por pessonas que se cunsdéran repersentantes de Dius na Tierra. Nas teocracies l gobernante ten al mesmo tiempo l poder político i relegioso, tal cumo Justiniano.

Eisemplos atuales de regimes desse tipo son l Baticano, regido pula Eigreija Católica i tenendo cumo xefe-de-Stado un sacerdote (l Papa), i l Eiran, que ye cuntrolado puls Aiatolás, lhíderes relegiosos islámicos, zde la Reboluçon Eislámica an 1979.

Sue forma corruta ye chamada clerocracie.

La forma de Stado teocrático cuntén percípios bastante dibersos de l que norteian la monarquie i la república. Anquanto estas dues son peculiares al oucidente, las teocracies son típicas de l mundo eislámico - ó muçulmano. Cumo l própio nome andica, teo trata-se de l que probén ó stá relacionado a Dius - eiqui ye perciso cuidado para que nun se cunfunda la teocracie cula bariante abselutista de l Stado monárquico. Nas monarquies oucidentales, l poder rial cuntenie ua natureza debina. Inda assi, por más próssimos que stubíssen l Stado i la Eigreija, ambos custituían sferas apartadas: la monarquie detenie l poder político, anquanto la Eigreija, ls poderes spritual i moral. Yá nas teocracies tal çtinçon stá ousente. Ls poderes político i relegioso ándan lhado a lhado. Antoce, quien deténen l cuntrole de l Stado rigula tamien ls preceitos morales, sprituales, eiducacionales i culturales. Nada ye feito de forma outónoma. Todo i qualquiera atitude tomada pul Stado ó pula sociadade stá binculada a ua sola lhógica relegiosa, que sirbe cumo fundamiento ounibersal. 

Tales caratelísticas amprímen un eilemiento místico al poder statal. Nas teocracies l eisercício de la outoridade política ye, al mesmo tiempo, un ritual relegioso, que, an tese, afasta qualquiera cuntestaçon social. Ls países eislámicos, subretodo aqueilhes ne ls quales la façon xiita ye manjoritária, son fuortemente struturados subre essa mistura de fé i submisson. "Un eisemplo persente de Stado teocrático ye l Eiran, adonde bigora l regime de l aiatolás, que son, a la par, sacerdotes i gobernantes i susténtan, cumo oubjetibo central, la çtruiçon de l mundo oucidental por meio de atos terroristas stimulados pul fanatismo relegioso." Anque nin todos ls países eislámicos puodan ser caratelizados cumo teocracies, ye perciso que se diga que la ancorporaçon de padrones políticos i culturales típicos de l oucidente - cumo la democracie i la apartaçon antre Eigreija i Stado - ye mui remota, ua beç que ambuolbe porcessos cunsulidados al lhargo de seclos de stória.


 Democracie crestiana
 Antegralismo

Catadorie:Ciéncia política
Catadorie:Poder político
Catadorie:Sociologie de la Religion